Todesco ałeman

El todesco ałeman, o senplisemente ałeman, el xe na serie de varianti de ła łéngua alta todesca, o sia "diałeti" del todesco ufisiałe, che i vein reconduxesti al popoło dei Ałemani.
El vien parlà da serca 10 miłioni de persone inte el Baden-Württemberg inte el sud de ła Jermania, in Alsazia, in Svisera e inte ła rejon austriaca del Vorarlberg e anca intel Liechtenstein.


 Sudivixion 
Qua podee catar na sudivixion de łe varie varianti de l'ałeman. El nome spesifego tante volte no'l existe, dunque el sarà asà el nome in todesco co na spiegasion intra paréntexi in vèneto.

 Schwäbisch (Svevo) 
El Schwäbisch el xe parlà in parte del Baden-Württemberg e de ła Bavaria. El prexenta afinità cola lengua boarexe.

łe sità pi grande onde che el xe parlà łe xe Stocarda, Augusta, Ulm, Reutlingen e Tubinga.

El Schwäbisch el xe caraterixà da ła prexensa de ła paroła seltica keja ("cascar"). In oltre i fonemi todeschi hûs, îs i deventa hous, eis () e no huus/hüüs, iis cofà inte qûeł' altri diałeti ałemani.

El diałeto el prexenta łe pròsime varianti:
 Oberschwäbisch o Svevo Alto;
 Unterschwäbisch o Svevo Baso;
 Allgäuerisch, parlà intel Nord de ła Svevia.

El Templer-Schwäbisch e el Sathmarisch i xe intra łe varianti del Schwäbisch parlae fora de ła Jermania.

 Hochalemannisch (Alto Ałeman) 

El'Hochalemannisch el xe un diałeto parlà inte ła Svisera jermanòfona, in Liechtenstein, in Alsazia (Fransa) e in coalche comun tałian.

Carateristeghe: el sono // el deventa el Fricativo , e no  o  cofà in Baso Ałeman.

Existe difarenti varianti:
 elHochalemannisch vero e propio, parlà in Svisera a Xurigo, a Bienne e in tanti altri comuni;
 el Liechtensteinisch, diałeto parlà in Liechtenstein;
 el Schweizerdeutsch;
 elHöchstalemannisch.

 Schweizerdeutsch (Svisero todesco) 

Parlà oviamente inte ła Svisera jermanòfona, el se devide in Westschweizerdeutsch (Svisero todesco osidentałe) e Ostschweizerdeutsch (Svisero todesco orientałe).

łe difarense infra ste do varianti łe xe intel ditongo  (e non ) e inte i verbi co do forme plurałi () (e no co na soła, come che invese càpita normalmente ).

 Höchstalemannisch (Altìsimo ałeman) 

El xe na variante menor de l'alto ałeman che no'l prexenta ditonghi ( e gnanca ) e tre forme plurałi par i verbi (). łe finałi łe xe mantegeste anca intel plurałe.

El vien parlà in tanti canton e comuni sviseri (Berna, Uri, Obvaldo, Canton Nidvaldo, Glarona, Friburgo, Vałexe.

In seguito ai spostamenti de l'etnìa Walser, el se ga po difondest anca inte el Canton Tisin e intel Canton Grixoni (Svisera), in Liechtenstein, intel Vorarlberg (Austria) e a Gressoney (Itàlia).

 Niederalemannisch (Baso Ałeman) 

El Niederalemannisch el xe un diałeto ałeman parlà in Baviera e Baden-Württemberg (Jermania), in Svisera, inte na banda de l'Alsazia (Fransa) e inte el Vorarlberg (Austria).

Existe ste varianti menori:
 lAllgäuerisch, parlà inte ła rejon de l'Allgäu (Baviera);
 el Wälderisch (o Vorarlbergisch), parlà inte el Vorarlberg (Austria);
 el Südbadisch, parlà inte el sud del Baden-Württemberg;

 Oberrheinalemannisch (Ałeman de l'alto Reno) 

L'Oberrheinalemannisch el xe na sub-partision del baso ałeman. L'existe in do varianti:
 el Baseldeutsch (Todesco de Baxiłea), parlà escluxivamente intel Canton de Baxiłea (Svisera);
 lElsässisch (Alsazian), parlà soratut inte łe xone visine a ła sità de Colmar e a Strasburgo (Fransa).

Todesco ałeman‎